钦定古今图书集成/明伦汇编/闺媛典/第003卷 > 王节妇女范捷录 > 《统论篇》
## 钦定古今图书集成/明伦汇编/闺媛典/第003卷 > 王节妇女范捷录 > 《统论篇》

“乾象乎阳，坤象乎阴，日月普两仪之照，男正乎外，女
正乎内。夫妇造万化之端，五常之德著，而大本以敦，
三纲之义明而人伦以正。故修身者，齐家之要也，而
立教者，明伦之本也。”正家之道，礼谨于男女，养蒙之
节，教始于饮食。幼而不教，长而失礼。在男犹可以尊
师取友，以成其德，在女又何从择善诚身，以格其非
耶。是以教女之道，犹甚于男，而正内之仪，宜先乎外
也。以铜为鉴，可正衣冠，以古为师，可端模范。能师古
人，又何患德之不修，而家之不正哉。